# data[].attributes.headline
 Ο Ισίδωρος είναι έν

# data[].attributes.body
Ο Ισίδωρος είναι ένα εννιάχρονο αγόρι που βαριέται. Μια μέρα αποφασίζει να γράψει σε ένα ναυαγό που πρέπει κι εκείνος να βαριέται επίσης. Βάζει το γράμμα του σ' ένα μπουκάλι πορτοκαλάδας και το δίνει στον πατέρα του, να το ρίξει στη θάλασσα. Και αναπάντεχα έρχεται απάντηση! Έτσι, αρχίζει η αλληλογραφία του Ισίδωρου με το ναυαγό, η πιο μυστηριώδης περιπέτεια της ζωής του. Μα ποιος είναι τελικά αυτός ο ναυαγός και πού έχει ναυαγήσει;

# data[].attributes.headline
 Η Αμάντα Μιχαλοπούλ

# data[].attributes.body
Η Αμάντα Μιχαλοπούλου γεννήθηκε στην Αθήνα, τον Οκτώβριο του 1966. Σπούδασε γαλλική φιλολογία στην Αθήνα και δημοσιογραφία στο Παρίσι. Αρθρογραφούσε επί χρόνια στην εφημερίδα "Καθημερινή" (1990-2008). Πρωτοεμφανίστηκε στη λογοτεχνία με το βραβείο διηγήματος του περιοδικού "Ρεύματα" και τη συλλογή διηγημάτων "Έξω η ζωή είναι πολύχρωμη"(1994). Το πρώτο της μυθιστόρημα, "Γιάντες", απέσπασε το Βραβείο Μυθιστορήματος του περιοδικού "Διαβάζω" (1996). Στην αμερικανική μετάφραση του βιβλίου της "Θα ήθελα" απονεμήθηκε το Βραβείο Διεθνούς Λογοτεχνίας του Αμερικανικού Ομοσπονδιακού Ιδρύματος Τεχνών (2008). To "Θα ήθελα" ήταν επίσης υποψήφιο για το βραβείο Best Book in Translation του Πανεπιστημίου του Ρότσεστερ. Έχει γράψει έξι μυθιστορήματα, τρεις συλλογές διηγημάτων και αρκετά παιδικά βιβλία. Έργα της έχουν μεταφραστεί σε δέκα γλώσσες.

# data[].attributes.headline
Ο Ισίδωρος όταν βαρι

# data[].attributes.body
Ο Ισίδωρος όταν βαριέται ανταλλάσσει σημειώματα με τους φίλους του. Είναι γραμμένα με τον κώδικα Μορς, με τον οποίο επικοινωνούσαν μέχρι το 1999 τα πλοία μεταξύ τους.

Για να διαβάσεις τι έγραψε, χρησιμοποίησε τον παρακάτω πίνακα.

# data[].attributes.headline
Φτιάξε και εσύ τους 

# data[].attributes.body
Φτιάξε και εσύ τους κόμπους που έμαθε ο Ισίδωρος από τον μπαμπά του. Μπορεί να σου χρειαστούν, ακόμη και αν δε... ναυαγήσεις ποτέ στη ζωή σου.